"Сара сырччара мариаӡамызт, аефир аҿы сантәаз сара сзы иҟаз ателехәаԥшҩы, сара, уаҳа ҳабжьара аӡәгьы аҭыԥ имамызт. Сзызхәыцуазгьы абри сзыԥхьоз атекст акәын. Зны ишиашоу ицоз аефир аҿы исхакнаҳаз алашарбага ҭҟәацит, асаркьа аԥҽыхақәагьы наҟ-ааҟ исываԥсеит, аха сара убри аҟара сыӡрыжәны сыҟан, убри иагьыснымԥшит. Ирҳәоит, зынӡаск сымқәацеит ҳәа. Усҟантәи аамҭаз уи ус иахәҭан, џьара иахәҭам ак аҟаҵара, мамзаргьы аҳара, гха дууны иԥхьаӡан, лахь урҭаргьы ауан. Ҳара зегьы апартиа иааӡаз ҳакәын, алеишәа ҳалааӡан", — ҳәа азгәалҭеит Адлеиԥҳа.
Аиҿцәажәара инарҭбаан шәазыӡырҩыр ҟалоит арадио Sputnik Аԥсны ишиашоу ицо аефир аҟны, асааҭ 18:00 рзы.